Britisk (keltisk)

Britisk eller mer korrekt som brytonsk (også karakterisert som brittonisk, gammelbrytonisk, eller fellesbrytonisk) var et P-keltisk språk som ble snakket på De britiske øyer i oldtiden.

Britisk er en form for øykeltiske språk som hadde utviklet seg fra et før-keltisk, et hypotetisk foreldrespråk som allerede hadde begynt å skille seg ut i ulike dialekter eller språk allerede før 500-tallet e.Kr.Henderson, Jon C. (2007): The Atlantic Iron Age: Settlement and Identity in the First Millennium BC. Routledge. ss. 292–295.Sims-Williams, Patrick (2007): Studies on Celtic Languages before the Year 1000. CMCS. s. 1.Koch, John (2006): Celtic Culture: A Historical Encyclopedia. ABC-CLIO. ss. 1455. Inn i 500-tallet ble britisk adskilt i fire ulike språk: walisisk, bretonsk, kornisk, og kumbrisk.O'Néill, Diarmuid (2005), side 34 Det finnes forskere som hevder at piktisk kan ha hatt nære bånd til brytonsk, mens andre forskere mener at piktisk var et selvstendig språk, om enn preget av brytonsk. Om førstnevnte er riktig, kan piktisk således betraktes som den femte språkgrenen av brytonsk.Forsyth, Katherine (John Koch red., 2006): Celtic Culture: A Historical Encyclopedia. ABC-CLIO. ss. 1444, 1447.Forsyth, Katherine (1997): Language in Pictland : the case against «non-Indo-European Pictish» (Utrecht: de Keltische Draak), 27.Jackson, Kenneth (1955): «The Pictish Language». i Wainwright, F. T.: The Problem of the Picts. Edinburgh: Nelson. ss. 129–166.

Bevis fra walisisk viser en stor innflytelse fra latin på brytonsk i løpet av den romerske perioden, og særlig i begreper knyttet til kirken og kristendom hvor bortimot alle begreper er avledet fra latin.Lewis, H. (1943): Yr Elfen Ladin yn yr Iaith Gymraeg. Cardiff: University of Wales Press. Brytonsk ble senere erstattet i Skottland (sør for fjorden Firth of Forth) av skotsk-gælisk og mellomengelsk (som her utviklet seg til skotsk), skjønt språket overlevde inn i middelalderen i sørlige Skottland og Cumbria, — kumbrisk. Britisk ble gradvis erstattet av engelsk over hele England; i nord forsvant kumbrisk så sent som på 1200-tallet og i sør var kornisk i praksis et dødt språk på 1800-tallet. O'Rahillys historiske modell antyder muligheten for at det var et brytonsk språk i Irland før spredningen av goideliske språk her, det som ble irsk-gælisk og skotsk-gælisk, men dette synet har ikke stor aksept blant andre filologer.

 Referanser 

 Litteratur 

Kategori:Keltiske språk
Kategori:Språk i Storbritannia